◎聖徳太子（574 - 622）の直筆本の原文

『法華義疏巻四』五百弟子授記品第八

①「爾時五百羅漢」以下、第二明得記人領解。亦有長行偈。就長行中有二。

②第一挙法説略領解。第二挙譬広領解。第一法説可見。但就第二

譬説即有開合。③開譬中有五譬。第一名為**繫珠譬**。即領上化城

中第一導師譬。④第二「其人酔臥不自覚知」二句、名為**不****自覚知譬**。

領上化城中第二懈退譬。⑤第三従「起已遊行」以下、名為**行他国譬**。領

上化城中第三設化城譬。⑥第四従「於後親友」以下、名為**親友相値譬**。領上

化城中第四知止息譬。⑦第五従「而作是言」以下、名為**示宝珠譬**。

領上化城中第五将至宝所譬。⑧「譬如有人」者、即下根人自譬

己身。⑨「至親友家」者、親友譬十六王子、家譬三界。言聖人以化処為

家。⑩「酔酒而臥」者、譬以**五濁八苦**為惛。⑪「是時親友官事当行」者、譬

化縁既尽就化他方。⑫「以無賈宝珠繫於衣裏与之而去」者、

大乗譬無賈宝珠。⑬言十六王［子］為説大乗。而後就化他方。⑭「**衣裏」譬**

**大乗信**。而**不能亡壊体信、故****言繫於衣裏**。⑮問曰、「若言至親友家而

酔者、是則親友与酒令酔。內合亦然。則是十六王子与衆生五濁八苦

令惛」。⑯釈曰、「聖人云何作煩悩縁。但此文少倒、応言『有人酔酒至親

友家而臥』」。⑰問曰、「衆生与十六王子、皆以三界為家。則此衆生従何而

来故云来至耶」。⑱答曰、「王子与衆生雖共一家、王子既為化主。自当家主

⑲故則衆生義自成来。故云来至親友家也。若以流来義亦可得」。⑳又問、「既

云衆生以五濁八苦為障其大機。故不得以大乗為化。則義如以酒為乱其
正志故不為繫珠。㉑而若如此文、当其酔時而繫。若爾当以五濁八

苦為惛時、為説大乗［故］耶」。㉒釈曰、五濁八苦、若非登聖那得絶無。但

或有動不動義。如酔酒或甚或可。㉓当繫珠時、雖酔猶可。故得為繫。

內合亦然。衆生五濁不動時為説也。㉔一云亦可。当繫珠時無正是珠之信、但有

繫物之信。因此為繫也。　　　　　　　　　　　　　　　　　　內合亦然。

㉕于時無正大信、但有楽欲之信。因此為説也。好則好矣。㉖但違上来所説発

大機故、為説大乗之旨。㉗一云、亦可。当其酔時都無一信。而猶為繫者為後有

利故也。（為後可利、即是大乗機発）。

㉘即問、若爾今日亦応無信。然則**展転無窮**。**何時成****信**。㉙釈曰、**何**

**無成信**。**或因一説而信、或二****三説而成。或須無数而成**。㉚**衆生神根各異**、

解悟不同。㉛所以**聖人随機為説亦無窮也**。此家以未来善感教者也。㉜「是人酔

臥都不覚知」者、第二**不自知譬**。領上第二懈退譬。㉝言無大機故

不得以大乗為化。当繫珠時、雖酔猶可。但酔臥久故、忘而不知也。

㉞內合五濁八苦起動久故、**忘其大信**也。㉟従「起已遊行」以下、第三**遊他国譬**。

領上化城中第三設化城。言以三乗得化。㊱就中有二。第一名**親友見酔起**

**行譬**。如来見衆生発少乗機。領上化城云導師知衆所楽。

㊲第二従若少以下、名**得少為足譬**。三乗人受三乗為足。領上化城云衆

人受化城。㊳「起已遊行」者、言酒雖未醒、理非永臥故起行也。㊴內合衆生雖

無大機、理非永迷故、亦発三乗機也。㊵「到於他国」者。**今失其本大乗解**、将

入三乗教中、如到他国。㊶「為衣食故勤力求索甚大艱難」者、為欲得

二果勤修**四諦及十二因**義也。㊷至此以前領上化城云汝等可愍云何捨

大珍宝而欲退還。㊸「**若少有所得便以為足**」者、明二乗得少分

為足。即領上化城云、「**我等今者免斯悪道、生已度想生安穏想**」。

㊹「於後親友会遇見之」者、第四名**親友相値譬**。領上化城第四知止息譬。

㊺言如来見発大機。上云「此諸人衆既得止息、無復疲倦」。㊻従「而作是言」

以下、第五名為**示珠譬**。領上化城中第五将至宝所譬。㊼言為説

**今日法華**。上云「即滅化城語衆人言、『汝等去来、宝所在近、向者

大城我所化作』」。㊽就中有三。第一「何為衣食乃至如是」者、**非其求**

**少**。即領上云「向者大城我所化作」。㊾第二従「我昔」以下、**非其忘本為正示**。即

領上汝等去来宝所在近。㊿第三従「汝今」以下、以義領**勧修今一**。従仏亦如是

以下